ETA:n sekakomitean päätös N:o 80/2003, tehty 20 päivänä kesäkuuta 2003, ETA-sopimuksen liitteen XI (Telepalvelut) muuttamisesta



Virallinen lehti nro L 257 , 09/10/2003 s. 0031 - 0032



ETA:n sekakomitean päätös N:o 80/2003, tehty 20 päivänä kesäkuuta 2003, ETA-sopimuksen liitteen XI (Telepalvelut) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite XI muutettiin 6 päivänä joulukuuta 2002 tehdyllä ETA:n sekakomitean päätöksellä N:o 168/2002(1). (2) Henkilötietojen käsittelystä ja yksityisyyden suojasta sähköisen viestinnän alalla (sähköisen viestinnän tietosuojadirektiivi) 12 päivänä heinäkuuta 2002 annettu Euroopan parlamentin ja neuvoston direktiivi 2002/58/EY(2) olisi otettava osaksi sopimusta. (3) Direktiivillä 2002/58/EY kumotaan 31 päivästä lokakuuta 2003 alkaen 15 päivänä joulukuuta 1997 annettu Euroopan parlamentin ja neuvoston direktiivi 97/66/EY(3), joka on osa sopimusta ja joka näin ollen olisi poistettava sopimuksesta, ON ANTANUT TÄMÄN ASETUKSEN: 1 artikla Muutetaan sopimuksen liite XI seuraavasti: 1) Lisätään 5h kohdan (Euroopan parlamentin ja neuvoston direktiivi 2000/31/EY) jälkeen kohta seuraavasti: "5ha. 32002 L 0058: Euroopan parlamentin ja neuvoston direktiivi 2002/58/EY, annettu 12 päivänä heinäkuuta 2002, henkilötietojen käsittelystä ja yksityisyyden suojasta sähköisen viestinnän alalla (sähköisen viestinnän tietosuojadirektiivi) (EYVL L 201, 31.7.2002, s. 37). Tätä sopimusta sovellettaessa direktiiviä koskevat seuraavat mukautukset: a) korvataan 1 artiklan 3 kohdassa olevat sanat 'Euroopan yhteisön perustamissopimuksen' sanoilla 'ETA-sopimuksen'; b) korvataan 15 artiklan 1 kohdassa olevat sanat 'yhteisön oikeuden yleisten periaatteiden mukaisia, mukaan lukien Euroopan unionista tehdyn sopimuksen 6 artiklan 1 ja 2 kohdassa tarkoitetut periaatteet' sanoilla 'ETA-oikeuden yleisten periaatteiden mukaisia'. Yksityiskohtaiset säännöt Liechtensteinin, Islannin ja Norjan osallistumisesta sopimuksen 101 artiklan mukaisesti: Henkilö, jonka kukin EFTA-valtio nimeää osallistumaan tarkkailijana yksilöiden suojelua henkilötietojen käsittelyssä selvittävän työryhmän kokouksiin, voi 5e kohdassa (Euroopan parlamentin ja neuvoston direktiivi 95/46/EY) asetetuin ehdoin ja edellytyksin osallistua kokouksiin myös silloin, kun yksilöiden suojelua henkilötietojen käsittelyssä selvittävä työryhmä suorittaa Euroopan parlamentin ja neuvoston direktiivin 95/46/EY 30 artiklassa säädettyjä tehtäviä tämän direktiivin soveltamisalaan kuuluvien asioiden osalta eli silloin, kun on kyse perusoikeuksien ja -vapauksien sekä oikeutettujen etujen suojaamisesta sähköisen viestinnän alalla." 2) Poistetaan 5f kohdan (Euroopan parlamentin ja neuvoston direktiivi 97/66/EY) teksti 31 päivästä lokakuuta 2003 lukien. 2 artikla Direktiivin 2002/58/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia. 3 artikla Tämä päätös tulee voimaan 21 päivänä kesäkuuta 2003, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(4). 4 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä 20 päivänä kesäkuuta 2003. ETA:n sekakomitean puolesta Puheenjohtaja P. Westerlund (1) EUVL L 38, 13.2.2003, s. 30. (2) EYVL L 201, 31.7.2002, s. 37. (3) EYVL L 24, 30.1.1998, s. 1. (4) Valtiosäännön asettamat vaatimukset on ilmoitettu.